**Un bărbat discret**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În sufletul adânc și a inimii văpaie

Mă arde-un dor nebun, care mă-nconvoaie

El stăruie cu drag în ochii mei căprui

Atunci când e de față, dar mai ales când nu-i.

E un bărbat frumos, misterios, discret,

E greu să îl descriu și să-i fac un portret,

E un bărbat sensibil ce-și merită din plin

Statutul de șarmant, privire de felin

Și fără să-mi dau seama, mă pomenesc mereu

Că-l pun în vârf ades, ca un real trofeu.

Ce cauți tu aici, în viața mea, străine?

Umblând nestingherit prin vise și suspine?

De ce îmi tulburi noaptea și-mi furi seninătatea

Vrei să mă râdă lumea și toată societatea?

Departe stai de mine, de visul meu secret

Și fii ca până acum, fii un bărbat discret!

Te-aș săruta cu patos, cu dragoste și dor,

M-aș afunda în tine, să simt al tău fior

Și te-aș iubi-neștire, că tot m-ai provocat

Aș vrea să am tăria să nu intru-n păcat

Rămâi pe mai departe, bărbat de calitate,

Deștept și enigmatic, în dulcea realitate

Și eu promit solemn să te iubesc o viață,

Din inimă să-mi fac o mare fortăreață.